CELEX: 31999R0423
Language: sl
Date: 1999-02-22 00:00:00
Title: Uredba Sveta (ES) št. 423/1999 z dne 22. februarja 1999 o spremembi Uredbe (ES) št. 975/98 o apoenih in tehničnih specifikacijah eurokovancev, namenjenih obtoku

Pomembno pravno obvestilo

|

31999R0423

Uradni list L 052 , 27/02/1999 str. 0002 - 0003

		Uredba Sveta (ES) št. 423/1999z dne 22. februarja 1999o spremembi Uredbe (ES) št. 975/98 o apoenih in tehničnih specifikacijah eurokovancev, namenjenih obtokuSVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 105a(2) Pogodbe,ob upoštevanju predloga Komisije [1],ob upoštevanju mnenja Evropske centralne banke [2],v skladu s postopkom, določenim v členu 189c Pogodbe [3],ker člen 1 Uredbe (ES) št. 975/98 [4] določa tehnične specifikacije osmih apoenov, ki so vključeni v prvo serijo eurokovancev; ker so direktorji zakladnice na podlagi te uredbe pripravili podrobnejše specifikacije, potrebne za proizvodnjo;ker je industrija prodajnih avtomatov po pregledu teh podrobnih specifikacij zahtevala povečanje teže kovanca za 50 centov, da se zagotovi jasnejše razločevanje tega kovanca in se zmanjša tveganje goljufije; ker se je Evropska zveza slepih pritožila, potem ko je preskusila primerke prvih proizvodnih serij, zaradi nazobčane obdelave robov kovancev za 50 in 10 centov, ker niso bili enaki primerkom, s katerimi se je Zveza strinjala med posvetovalnim postopkom pred sprejetjem Uredbe (ES) št. 975/88; ker se zdi primerno, da se zadovolji zahtevam industrije prodajnih avtomatov in Evropske zveze slepih, da se tako zagotovi sprejemljivost novega sistema s strani uporabnikov; ker je treba povečati težo kovanca za 50 centov s 7 g na 7,8 g, da se tako izpolnijo zahteve industrije prodajnih avtomatov; ker je primerno, da se spremeni specifikacija za rob kovancev za 50 centov in 10 centov in sicer se "grobo nazobčan" spremeni v "oblikovan, valovito nazobčan rob", da se s tem izpolnijo zahteve Evropske zveze slepih in se prepreči možnost napačne razlage v prihodnosti;ker je bistveno, da se spremembe tehničnih specifikacij omejijo na težo kovanca za 50 centov in rob kovancev za 10 in 50 centov, da se ne ogrozi terminski plan proizvodnje in uvedba eurokovancev 1. januarja 2002,SPREJEL NASLEDNJO UREDBO:Člen 1V členu 1 Uredbe (ES) št. 975/98 se tabela spremeni, kakor sledi:1. Četrta vrsta, ki se nanaša na kovanec za 50 centov, se spremeni, kakor sledi:(a) v tretjem stolpcu se številka "1,69" nadomesti z "1,88";(b) v četrtem stolpcu se številka "7" nadomesti s "7,8";(c) v osmem stolpcu se besede "grobo nazobčan" nadomestijo z "oblikovan, valovito nazobčan rob".2. V šesti vrsti, ki se nanaša na kovanec za 10 centov, se v osmem stolpcu besede "grobo nazobčan" zamenjajo z besedami "oblikovan, valovito nazobčan rob".Člen 2Ta uredba začne veljati 1. januarja 1999.Ta uredba je v celoti zavezujoča in se neposredno uporablja v vseh državah članicah v skladu s Pogodbo, ob upoštevanju člena 109k(1) ter Protokolov 11 in 12.V Luxembourgu, 22. februarja 1999Za SvetPredsednikH.-F. von Ploetz[1] UL C 296, 24.9.1998, str. 10.[2] Mnenje, dano 16. novembra 1998 (še ni objavljeno v Uradnem listu).[3] Mnenje Evropskega parlamenta z dne 18. novembra 1998 (UL C 379, 7.12.1998), Skupno stališče Sveta z dne 21. decembra 1998 (še ni objavljeno v Uradnem listu) in Sklep Evropskega parlamenta z dne 9. februarja 1999 (še ni objavljen v Uradnem listu).[4] UL L 139, 11.5.1998, str. 6.--------------------------------------------------